REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

05 broj: 35-3992/12

20. decembar 2012. godine

B e o g r a d

NARODNA SKUPŠTINA

Odbor za ustavna pitanja i zakonodavstvo, na sednici održanoj 20. decembra 2012. godine, razmotrio je amandmane na PREDLOG ZAKONA O IZMENI ZAKONA O PODSTICANjU GRAĐEVINSKE INDUSTRIJE REPUBLIKE SRBIJE U USLOVIMA EKONOMSKE KRIZE.

Na osnovu člana 156. stav 3. Poslovnika Narodne skupštine, Odbor za ustavna pitanja i zakonodavstvo podnosi

I Z V E Š T A J

Odbor je u skladu sa članom 164. Poslovnika Narodne skupštine razmotrio amandmane na Predlog zakona o izmeni Zakona o podsticanju građevinske industrije Republike Srbije u uslovima ekonomske krize, i smatra da su u skladu sa Ustavom i pravnim sistemom Republike Srbije amandmani:

* na naslov iznad člana 1. i član 1. koji su zajedno podneli narodni poslanici Ivan Andrić, Bojan Đurić, Judita Popović i Kenan Hajdarević;
* na član 1. koji je podnela narodni poslanik Bojana Božanić;
* na član 2. koji su zajedno podneli narodni poslanici Ivan Andrić, Bojan Đurić, Judita Popović i Kenan Hajdarević.

Odbor je razmotrio i smatra da nije u skladu sa pravnim sistemom amandman koji su na član 1. zajedno podneli narodni poslanici Aleksandar Pejčić, Miroslav Petković i Radojko Obradović.

Za izvestioca Odbora na sednici Narodne skupštine određen je predsednik Odbora.

 PREDSEDNIK

 mr Vladimir Cvijan